Задача па стварэнні фірмовага стылю для ТАА "Антыкрызіснае кіраванне" заключалася ў пераасэнсаванні традыцыйнага ўяўлення ліквідатараў, як кілераў банкрутаў. Мы прапанавалі стварыць брэнд сталага антыкрызіснага гульца на рынку падобных паслуг (што працуе ад 1999 года) у формах эпохі Адраджэння - як сімвал таго, што збанкрутаваныя кампаніі не знікаюць, а проста адраджаюцца ў новых сэнсах. Фігура Пегаса, у тыя часы, сімвалізавала красамоўе і моц, што найлепшым чынам адлюстроўвае юрыстаў судовай практыкі.